Да дваццаці гадоў я не ведаў, хто такі Марк Шагал. Прызнаюся, што лічыў яго французскім мастаком. Тым больш, што яго прозвішча было яўна не рускае. Ну а пасля дваццаці я з вялікім здзіўленнем даведаўся, што гэты чалавек зусім не француз. Больш таго, ён не рускі, ён беларус, хоць бы па месцы нараджэння. Адным словам, наш чалавек, віцебскі. Віцебск знаходзіцца ад Гомеля на адлегласці прыкладна 300 кіламетраў. Выходзіць, я амаль што зямляк Шагала?